**

*Bakalársky študijný program:* **Investičné plánovanie v priemyselnom podniku**

na **Slovenskej technickej univerzite v Bratislave**

***Chceš študovať na najlepšej technickej univerzite na Slovensku****?* ***Zaujímaš sa o techniku a priemysel, ale uvedomuješ si ako financovať, plánovať a riadiť výrobný proces?*** *Práve* ***pre Teba je určený nový*** *a na Slovensku* ***jedinečný* bakalársky program** *Investičné plánovanie v priemyselnom podniku.*

Študijný program:

**Investičné plánovanie v**

**priemyselnom podniku (IPPP)**

Forma štúdia: **denná / 3roky**

Udelený akademický titul: **Bc.**

Termín podania prihlášky: 30.04.2020

Termín konania prijímacej skúšky: 08.06.2020

**Prijatie bez prijímacej skúšky:**

- absolventi SŠ s maturitou z matematiky / fyziky so študijným priemerom do **2,2**

- absolventi SŠ bez maturity z matematiky / fyziky so študijným priemerom do **1,5**

**Viac na: www.um.stuba.sk**

Efektívne fungovanie priemyselného podniku nie je len otázkou techniky a nových technológií, ale taktiež racionálneho **plánovania**, **rozhodovania o investíciách a finančných transakciách.**

****V súčasnosti priemyselné podniky na Slovensku nemajú dostatok kvalifikovaných odborníkov. Študijný program chce priniesť na pracovný trh absolventov vysoko kvalifikovaných na odborné a riadiace pozície a zvýšiť tak povedomie o Slovensku nielen iba ako o lacnej pracovnej sile. **Investičné plánovanie v priemyselnom podniku** **má multidisciplinárny** **charakter** pretože spája poznatky z technických (napr. stavebníctvo, strojárenstvo, energetika a iné) a spoločenských vedných disciplín (napr. ekonómia, právo, sociológia).

**Čo u nás nájdete?**

• kvalitné, priateľské a korektné prostredie umožňujúce dobrú komunikáciu medzi študentmi, študijným oddelením, pedagógmi a vedením Ústavu manažmentu STU,

• firemnú kultúru založenú na vzájomnej úcte, rešpekte a dôvere vo vzťahu pedagóg – študent,

• vysokú odbornú úroveň práce pedagógov a odborníkov z domácej a zahraničnej praxe ,

• interdisciplinárny prístup založený na spolupráci s jednotlivými fakultami a odbornými pracoviskami STU,

• možnosti štúdia aj pre študentov, ktorí sú zdravotne znevýhodnení, čo považujeme za prínos pre formovanie kvalitných medziľudských vzťahov.

**Študijný program IPPP je akreditovaný** na **Ústave manažmentu Slovenskej technickej univerzity (STU) v Bratislave**. Podčiarkol sa tak jeho medziodborový a integrujúci rozmer, ktorý sa týka vzdelávania aj výskumu.

K uvedenému študijnému programu sa pripravuje aj inžiniersky študijný program, ktorý bude priamo nadväzovať na bakalársky. V súčasnosti je akreditovaný aj doktorandský študijný program **Odvetvové a prierezové ekonomiky**, ktorý je možné študovať externe.

V priebehu štúdia majú ***študenti možnosť absolvovať*** výmenné pobyty v rámci programu **ERASMUS** na rôznych **Európskych univerzitách.** Súčasťou študijného programu sú **odborné praxe a exkurzie v zahraničí.**

**Absolvent bakalárskeho štúdia**

**Absolvent** študijného programu je **odborník** so samostatnou rozhodovacou právomocou a analytickým myslením. **Dokáže riešiť** čiastkové **problémy priemyselných podnikov**, ktoré sa týkajú najmä odborných manažérskych, technických, ekonomických, informačných, právnych a ďalších otázok podnikových procesov. Dokáže **analyzovať riziká** v investičnom plánovaní a rozhodovaní, nakoľko získa znalosti z riadenia z technického, technologického a výrobného procesu a logistiky. **Po skončení** 1. stupňa štúdia bude pripravený **na štúdium** študijného programu **druhého stupňa** alebo **na bezprostredný vstup do praxe.**

**Uplatnenie absolventa v pracovnom procese**

Absolvent študijného programu nájde uplatnenie predovšetkým v priemyselných odvetviach, vrátane: **stavebného, automobilového a iného strojárenského priemyslu, energetického priemyslu**, atď. Po nástupe do praxe nájde uplatnenie ako člen tvorivého tímu, jeho vedúci alebo samostatný zodpovedný zamestnanec v oblasti plánovania, riadenia financií a hodnotenia investícií a tiež vo funkcii nižšieho a stredného manažéra, ktorý sa orientuje od stratégie a operatívneho plánovania až po každodenné rutinné činnosti predovšetkým v priemyselných podnikoch, v štátnej správe, ale aj vo vzdelávacej sústave a pod.

|  |
| --- |
| **Kontakt:** [**Ústav manažmentu STU**](http://www.stuba.sk/sk/ustavy/ustav-manazmentu.html?page_id=3219), Vazovova 5, 812 43 Bratislava 1, [**www.um.stuba**](http://www.um.stuba)**.sk****Študijné oddelenie:** tel.: 0918 669 138, e-mail: katarina.matuskova@stuba.sk |